NaiveNeuron/SloPal huggingface dataset:
Gaborčáková, Soňa, poslankyňa NR SR (2019-05-14):
Ďakujem za pripomienky. Ja hovorím to, že ak budeme vytláčať ľudí pre vierovyznania, budeme ich vtláčať do inej krajiny. Samozrejme, že tá migrácia sa nerozdelí na tých, ktorí sú ekonomickými migrantami a ktorí sú migrantami preto, že proste všetko im zoberú. Tak ako tam máte žiť? Jednoducho musíte odísť z tej krajiny. A ja hovorím o tom, že ak, ak urobíme všetko pre to ako krajina, že tí ľudia budú môcť ako menšina si teda vyznávať kresťanskú vieru, ich krajinám nebude ubližované, zistíme, kto je taký a kto je taký. Ale jednoznačné čísla prenasledovania kresťanov hovoria za svoje. To sa len stupňuje a je ich viac a viac. A naozaj ja si myslím, aj priamo, keď sme boli s kolegami teda v Maďarsku, že tí koptskí kresťania hovoria o tom, pomáhať v ich krajinách. Budovať tam infraštruktúru, školy, zdravotníctvo a neťahať ich národ preč. Oni chcú dať, doslova povedali: my chceme dať kvet, my chceme prísť k hrobu mojich predkov, ja nechcem odísť do inej krajiny. Ale pokiaľ tam nemá čo jesť, popierali sa mu práva, lebo je kresťan, tak jednoducho ako nečakajme, že sa migrácia sama od seba zmení, keď povieme, že nie, neprijmeme vás. Jednoducho treba začať robiť na miestach, kde vzniká problém a kde utláčajú tých ľudí. Ďakujem.
Janiš, Stanislav, poslanec NR SR (2011-04-01):
Ako spravodajca sa chcem vyjadriť k rozprave. Rozprava bola ukončená, ako spravodajca sa chcem vyjadriť k rozprave a uviesť na pravú mieru to, čo ste tu rozpútali v stredu na obed. Pozmeňovací, tento, ktorý tu čítal pán poslanec Jurčík, bol do lavíc rozdaný v utorok o štrnástej, keď tento bod sa prerokovával. Bol rozdaný do lavíc, pán kolega Jurčík ho neprečítal celý, iba ho veľmi podrobne v nejakých 20 minútach zdôvodnil. Nebola naplnená litera rokovacieho poriadku. Ale od utorka 14.00 hod. alebo 14.15 ho všetci máme v lavici. V stredu, ja som mal v utorok taký istý jeden ďalší pozmeňovací návrh, sedel tú predkladateľ minister hospodárstva a s obidvoma predloženými pozmeňovacími návrhmi predkladateľ súhlasil. Iné pozmeňujúce návrhy v tomto bode a v tomto pléne nezazneli. V stredu na obed v rámci hlasovania, keď tu bolo veľa ľudí, bol tento pozmeňovací návrh pánom kolegom Jurčíkom prečítaný, keďže bola otvorená rozprava pánom ministrom zahraničných vecí. Môžeme viesť polemiku, ja som nevidel ani prepis, ani zápis, či pán kolega Jurčík sa pomýlil raz, dva v písmenku alebo vo vete, ale dovolím si tvrdiť, že rozhodne nejaké časti z tohto asi ťažko vynechal. Nečítal som, ale myslím, že komplet celý bol prečítaný. To, že mu nebolo rozumieť, že čítal rýchlejšie, a to, že tu bol úľ, že tu bolo nedôstojné prostredie, to je tiež pravda.
Holúbek, Rastislav, poslanec NR SR (2018-05-10):
Ďakujem. Prekladám spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom, ktorým sa mení článok 50 písmeno a) Dohovoru o medzinárodnom civilnom letectve (tlač 923). Predseda Národnej rady Slovenskej republiky rozhodnutím č. 984 z 20. apríla 2018 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Ústavnoprávny výbor Národnej rady Slovenskej republiky o návrhu rokoval 2. mája 2018 a prijal uznesenie č. 362. Výbor Národnej rady Slovenskej republiky pre hospodárske záležitosti o návrhu rokoval 3. mája 2018 a prijal uznesenie č. 238. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Protokolom, ktorým sa mení článok 50 písmeno a) Dohovoru o medzinárodnom civilnom letectve, a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďalej gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Protokolom, ktorým sa mení článok 50 písmeno a) Dohovoru o medzinárodnom civilnom letectve, a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Protokolom, ktorým sa mení článok 50 písmeno a) Dohovoru o medzinárodnom civilnom letectve, vrátane návrhu uznesenia Národnej rady Slovenskej republiky bola schválená uznesením gestorského výboru č. 250 z 9. mája 2018. Týmto uznesením som bol poverený, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady. Ďakujem.
T. Galbavý, poslanec: (2005-06-23):
Na tajné hlasovanie o návrhu na voľbu kandidátov Národnej rady Slovenskej republiky na vymenovanie člena Regulačnej rady Úradu pre reguláciu sieťových odvetví bolo vydaných a poslanci si osobne prevzali 140 hlasovacích lístkov, teda na voľbe bolo prítomných 140 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov Národnej rady Slovenskej republiky na vymenovanie člena Regulačnej rady Úradu pre reguláciu sieťových odvetví 1 z poslancov neodovzdal hlasovací lístok. Zo 139 odovzdaných hlasovacích lístkov bolo 9 neplatných a 130 platných. Podľa platných hlasovacích lístkov overovatelia zistili, že za - Tibora Krajča hlasovalo za 31 poslancov, hlasovalo proti 50, zdržalo sa 49 poslancov, - Dušana Lobotku hlasovalo za 22 poslancov, 53 hlasovalo proti, 55 sa hlasovania zdržalo, - Miloslava Pikusa hlasovalo za 26, 51 hlasovalo proti, 53 sa zdržalo, - Miroslava Škorníka hlasovalo za 9, 64 hlasovalo proti a 57 sa zdržalo, - Františka Šveca hlasovalo za 65 poslancov, 35 hlasovalo proti, 30 sa hlasovania zdržalo. Na voľbu kandidátov Národnej rady Slovenskej republiky na vymenovanie člena Regulačnej rady Úradu pre reguláciu sieťových odvetví je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol zvolený nik. Do druhého kola postúpili pán Krajč, Pikus a Švec. Overovatelia poverujú poslanca Galbavého oznámiť výsledok hlasovania Národnej rade Slovenskej republiky.
P. Paška, predseda NR SR: (2007-06-20):
(Hlasovanie.) 139 prítomných, všetci boli za. Konštatujem, že Národná rada vyslovila súhlas s uvedenou zmluvou. Ďalej pani poslankyňa Cibulková bude ako spravodajkyňa z ústavnoprávneho výboru uvádzať hlasovanie o vládnom návrhu zákona o registri trestov a o zmene a doplnení niektorých zákonov . Je to tlač 285. Nech sa páči, pani poslankyňa.
Dvořák, Oskar, poslanec NR SR (2024-05-09):
Môžete, môžete, môžete sa kľudne, kolegovia, kolegovia, vidím, že sa hlásite do faktických poznámok, ja si myslím, že môžeme si to, môžeme si to kľudne vydiskutovať aj s pánom vicepremiérom. Keby všetci vedeli, že nemusia stavať do 2026, do 2028, mohli sme mať viac projektov, mohli sme mať lacnejšie projekty, mohli sme mať lepšie projekty, mohli sme tie výzvy nadizajnovať inak. Je to fér, ak urobíte verejné obstarávanie alebo nejakú súťaž a následne potom zmeníte podmienky. Však to nie je fér. A nie je to fér ani z toho, ani z toho pohľadu, že ako boli vyhlásené tie výzvy. A ja som potom zvedavý, kto zoberie zodpovednosť, ak niekto príde potom, keď budeme podávať tú platbu na konci plánu obnovy v 2025 alebo 2026 a potom niekto príde a povie, že to nebolo kóšer s pravidlami plánu obnovy, buď vám zoberieme celú dotáciu, alebo vám ju skrátime, alebo ja neviem čo iné. Ja som zvedavý, kto už potom za to zoberie zodpovednosť. No nikto, no nikto, lebo to bude pravdepodobne, ja neviem, ako to tu bude vyzerať vtedy. No ale tým, tým, tým klinčekom v tej rakve toho plánu obnovy je z môjho pohľadu tie mediálne informácie, ktoré tu boli. Televízia Markíza zverejnila video, teda reportáž, kde máme aj vyjadrenie policajnej hovorkyne, kde jasne hovorí, že Spišskú Novú Ves vyšetruje už aj polícia, ale aj OLAF. Zároveň, ako som to tu už aj spomínal v samotnej interpelácii, aj pán Kmec povedal, že neodporúčal pani Dolinkovej uzatvárať tento dodatok. Vlastné právne oddelenie podľa medializovaným informácií jej neodporúčalo uzatvoriť tento dodatok. A ona ho aj tak uzatvorila. Aj napriek tomu, že vedela, že narúša princíp férovej súťaže. A z týchto všetkých dôvodov, ktoré som tu ja opísal, si myslím, že ministerka Dolinková nemá na svojom mieste čo hľadať. Ak niečo robí, tak vyslovene buď nič nerobí, alebo vyslovene škodí. Vyhovára sa na predošlé vlády, vy sa tu vyhovárate na predošlé vlády, pritom ste zdravotníctvo mali 13 rokov v rukách a pacienti z toho nemajú nič. Osem mesiacov po voľbách a vy ste neprišli naozaj so žiadnymi riešeniami na závažné problémy pacientov. Máte všetku moc v tomto štáte, máte väčšinu v tomto parlamente, máte vládnu väčšinu, máte vládu, máte teraz už aj prezidenta, nič vám nebráni v tom, aby ste tu osem mesiacov po voľbách prišli a prestali ukazovať na opozíciu, ako to robí zle, a ukázali, ako sa to dá podľa vás robiť lepšie a čo chcete robiť pre tých pacientov. Tak ja som zvedavý na tie riešenia pre tých pacientov. Ďakujem veľmi pekne.
Danko, Andrej, predseda NR SR (2019-01-29):
Ďakujem. Na vystúpenie pani poslankyne dve faktické. Uzatváram možnosť prihlásenia s faktickými. Pani poslankyňa Gaborčáková.
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 129 poslancov, za 84, proti 5, zdržalo sa 40. Uvedený návrh sme schválili.
Grendel, Gábor, podpredseda NR SR (2020-12-03):
Pán poslanec Dostál.
Jančula, Tibor, poslanec NR SR (2019-01-30):
Vážený pán predsedajúci, v rozprave vystúpil jeden poslanec, bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku (ruch v sále a zaznievanie gongu) rozhodli o skrátení lehoty na hlasovanie a pozmeňujúcich a doplňujúcich návrhoch, ktoré odzneli v rozprave. Dajte hlasovať.
Laššáková, Jana, podpredsedníčka NR SR (2015-03-12):
Pán poslanec Mikloško, nech sa páči, máte slovo.
B. Bugár, podpredseda NR SR: (2004-02-03):
(Hlasovanie.) Prítomných 132 poslancov, za 65, proti 10, zdržalo sa 56, nehlasoval 1. Konštatujem, že tieto návrhy pána poslanca Maxona sme neschválili. V. Horák, poslanec: Áno, ďakujem. Pán predsedajúci, nechajte, prosím, hlasovať o tom, aby sme postúpili tento zákon do tretieho čítania.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 145, za 84, proti 30, zdržalo sa 31 poslancov. Konštatujem, že sme v treťom čítaní . Otváram rozpravu. Konštatujem, že do rozpravy v rámci tretieho čítania sa nehlási nikto. Preto ju ukončím. Nech sa páči.
Paška Pavol, predseda NR SR (2014-03-19):
(Hlasovanie.) 140 prítomných, 83 za, 9 proti, 48 sa zdržalo. Body zo spoločnej správy sme schválili.
Zmajkovičová, Renáta, podpredsedníčka NR SR (2014-10-31):
Pán poslanec Hlina s reakciou.
Potocký, Milan, poslanec NR SR (2022-05-20):
Ďakujem za slovo. Tento návrh zákona o pomoci rodinám krásne odhalil farizejstvo, pokrytectvo a faloš opozície. Pán Mazurek, dva roky nám tu kričíte, že treba pomôcť rodinám. Keď nás zasiahla vlna pandémie, keď prišla vojna, hovoríte, že treba pomôcť rodinám. Teraz, keď je tento konkrétny návrh zákona nie jednorazový, ale systémový, ktorý, áno, nielen teraz, ale v najbližších rokoch pomôže všetkým rodinám na Slovensku, vy ste zrazu proti. Rozprávali ste tu dlho a plamenne, ale pritom otázka znie jednoducho: Chce REPUBLIKA pomôcť dvesto eurami každej rodine, alebo nechce? Či chcete pomôcť jeden a pol miliardy eur rodinám, alebo nie? Vy sa hrdíte tým, že REPUBLIKA je národno-sociálna strana, oháňate sa tu tradičnými rodinami a keď je tu konkrétna pomoc tradičnej rodine, vy sa správate farizejsky a pokrytecky. Zrazu nechcete rodinám pomôcť. Správate sa zbabelo.
Kollár, Boris, predseda NR SR (2021-05-27):
Prosím, udeľte slovo pánovi poslancovi. (Reakcie z pléna.) Krič!
Šeliga, Juraj, podpredseda NR SR (2020-07-23):
Dobre. Tak vidím, že je tu veselo. Ako ďalší, pán poslanec Jarjabek, nech sa páči.
M. Číž, podpredseda NR SR: (2008-05-20):
Takže, vážené kolegyne, kolegovia, pani poslankyňa Tkáčová bola posledná písomne prihlásená. Pýtam sa teda, kto sa do rozpravy hlási ústne. Registrujem pána poslanca Zsolta Simona. Ešte niekto iný sa hlási? Pán poslanec Záhumenský. Ak je to všetko, uzatváram možnosť prihlásiť sa do rozpravy ústne. Slovo má pán poslanec Simon.
Šudík, Tomáš, poslanec NR SR (2023-05-18):
Vzhľadom na to, že informácia neobsahuje pozmeňujúce a doplňujúce návrhy, pristúpime k hlasovaniu o pozmeňujúcom a doplňujúcom návrhu z rozpravy. Dajte, prosím, hlasovať o pozmeňujúcom a doplňujúcom návrhu pána poslanca Linharta.
Jasaň, Viliam, poslanec NR SR (2013-09-13):
Keďže boli schválené body 2 a 3 zo spoločnej správy, nemôžeme hlasovať už o bode 2 návrhu poslanca Mihála.
Vlčan, Samuel, minister pôdohospodárstva a rozvoja vidieka SR (2022-11-29):
Ďakujem za slovo, pán predsedajúci. Vážené panie poslankyne, páni poslanci, predloženým návrhom zákona sa má zabezpečiť implementácia predpisov Európskej únie o výkone úradnej kontroly zásielok produktov ekologickej poľnohospodárskej výroby alebo produktov z konverzie z tretích krajín na hraničných kontrolných staniciach alebo v kontrolných miestach Slovenskej republiky vykonávanej kontrolným ústavom. Nový legislatívny balík upravuje systém dovozných kontrol v ekologickej poľnohospodárskej výrobe. V súčasnosti dovozné kontroly vykonávajú inšpekčné organizácie, na ktoré bol delegovaný výkon úradných kontrol v ekologickej poľnohospodárskej výrobe. Nakoľko podľa nových legislatívnych pravidiel, ktoré vstúpili do platnosti od 1. januára 2022, delegovanie výkonu dovozných kontrol nie je možný a musí ich vykonávať príslušný orgán, je nevyhnutné nastavenie nových pravidiel na národnej úrovni. Predmetom návrhu zákona je preto doplnenie právomoci kontrolného ústavu na vykonávanie dovozných kontrol ekologických produktov a produktov z konverzie z tretích krajín, úprava hlásení prevádzkovateľov vykonávajúcich takéto dovozy a príslušných hlásení kontrolného ústavu voči Európskej komisii. Ďalej sa návrhom zákona vypúšťa tzv. vstupné preverenie, zjednodušuje sa tým formát registra prevádzkovateľov a bližšie sa upravujú údaje potrebné pre posúdenie vstupov výroby ekologicky spracovávaných potravín. Vážený pán predsedajúci, vážené panie poslankyne, vážení páni poslanci, vzhľadom na vyššie uvedené, dovoľujem si vás požiadať o prerokovanie predloženého návrhu zákona a jeho posunutie do druhého čítania. Ďakujem za pozornosť, skončil som.
Kollár, Boris, poslanec NR SR (2017-04-07):
To máte ľahké, vás nikto nepozná. Ja Vás prvýkrát počujem. (Smiech v sále.) Viete... A na záver, ja by som ešte pánovi Ficovi odkázal, my keď budeme vo vláde o 3 roky, tak ja nevyhodím celý personál, ako ste to urobili vy, ja si slečnu Troškovú nechám, lebo očakávam, že už bude zapracovaná. (Smiech v sále.) A zas tu bude jeden veľký rozdiel, ja nebudem musieť klamať, pretože ja nemám žiadnu manželku, a nebudem musieť tvrdiť, že mám radkyňu, dokonca hlavnú a štátnu. Ďakujem.
Grendel, Gábor, podpredseda NR SR (2021-11-10):
Pán poslanec Patrick Linhart s faktickou poznámkou.
Kiššová, Jana, poslankyňa NR SR (2015-12-01):
Ďakujem pekne za slovo. Ďakujem pekne Petrovi Osuskému za vystúpenie. Rada by som zdôraznila jednu vec, ktorú povedal, že zákony by mali byť aj v súlade so zdravím rozumom. A tu si dovolím povedať, že keď sa tento prípad stal a bol medializovaný, tak spoločnosť bola na jeho strane. Začali sa spisovať petície na udelenie milosti, začala sa o tom diskusia. Jednoducho asi nepoviem nepravdu, keď poviem, že spoločnosť bola na jeho strane. Ak je spoločnosť z informácií, ktoré má, na niekoho strane tak veľkou mierou a zákon je na opačnej strane, asi je to hodná situácia, keď sa zamyslíme nad tým, či ten zákon je dobrý alebo nie je dobrý a či urobil otec chybu alebo neurobil otec chybu. Ten otec sa o toho syna aj so svojou manželkou 24 rokov vzorne staral. Nikdy ho nedal do žiadneho ústavu, nikdy ho nenechal sprevádzať niekým iným, staral sa oňho on so svojou manželkou, ktorá ostala ako psychiatricky liečený pacient hospitalizovaná. Môžeme sa len domnievať, že to bol dôsledok psychickej záťaže počas celých rokov, keď sa o tohto syna starali, ale jednoducho v tej situácii a v tej rodine to nebolo jednoduché a bolo tam veľmi veľké vypätie. Chcela by som ešte veľmi rýchlo reagovať na jednu vec. Peter, ty si spomínal, že rôzne krajiny riešia eutanáziu rôzne. Chcem povedať, že mnohé krajiny európske, Nemecko, Portugalsko, Taliansko, Španielsko, mnohé aj európske krajiny majú privilegovanú skutkovú podstatu trestného činu, ktorá zohľadňuje takéto pohnútky. My na Slovensku takéto nič nemáme. My teraz nehovoríme o eutanázii, hovoríme o tom, že na takéto trestné činy sa treba pozerať inak. To je celé. Ďakujem.
Brocka, Július, poslanec NR SR (2014-11-26):
Čl. VI Zákon č. 438/2001 Z. z. o platových pomeroch a ďalších náležitostiach súvisiacich s vykonávaním funkcie predsedu samosprávneho kraja v znení zákona č. 460/2008 Z. z., zákona č. 500/2010 Z. z. a zákona č. 395/2011 Z. z. sa dopĺňa takto: 1. V § 3 ods. 1 sa na konci pripája táto veta: „Ak predsedovi patrí aj plat poslanca Národnej rady Slovenskej republiky, počas poberania platu poslanca Národnej rady Slovenskej republiky patrí predsedovi plat v sume minimálnej mzdy.“ 2. V § 7 ods. 4 sa na konci pripájajú tieto slová: „ods. 1 druhej vety“. Čl. VII... (Neutíchajúci ruch v sále. Prerušenie vystúpenia predsedajúcim.)
Š. Kužma, poslanec: (2007-02-02):
Čo ste hovorili o tých dôchodkoch a vracania sa späť. Ja sa vás chcem spýtať, že moja mama, ktorá išla v roku 1986 do dôchodku a má 10-krát nižší dôchodok ako na rovnakej pozícii robiaca Rakúšanka a pritom, keď začala pracovať, bolo Československo vyspelejšia krajina ako Rakúsko, to bol problém určite tejto vlády, že? A nie socialistov v socialistickom Československu, ktorí vymysleli tento systém. Áno, my sme im v roku 1986 dali takýto  mizerný dôchodok. A prosím vás, keď hovoríme o pravde, vy niekedy strašne, strašne rýchlo hovoríte a potom pustíte aj pár perál ducha. Ja som si minule poznačil, že ste povedali, že Európska únia nás okráda cez monopoly, to bolo na ostatnej schôdzi, mám to zapísané, ale teraz ste tiež povedali pravdu. V tej rýchlosti ste stihli povedať, že vám ide o preferencie. Skutočne, vy nie ste strana o systéme, o ľuďoch, ale o preferenciách. A toto ste povedali a ďakujem vám, že hovoríte pravdu. (Potlesk.)
Ondruš, Branislav, poslanec NR SR (2010-08-04):
Ďakujem pekne, pán predsedajúci. Pán kolega, mne sa veľmi páči, že chcete, aby ľudia uverili tomu, že lekár môže vyšetriť a liečiť aj bez tučnej obálky a že na školu sa dá dostať bez úplatku. Ale to môže dosiahnuť iba politická strana, ktorá ukáže, že do parlamentu sa dokáže dostať aj bez podvodov na svojich voličoch a bez lží. Strana, ktorá popustí uzdy populistickému sľubovaniu, bezbrehému sľubovaniu všetkého možného pred voľbami a potom z tých najdôležitejších volebných sľubov, na ktorých získa najviac voličov, na ktorých stavia najviac svoju predvolebnú propagandu, upustí skôr, než sa vytvorí nová vládna koalícia, do ktorej vstúpi, ťažko môže presvedčiť ľudí o tom, že lekár môže vyšetrovať a liečiť bez tučnej obálky a že sa na školu dá dostať bez úplatku. A už vôbec to nemôže dokázať strana, ktorej predseda jeden deň tvrdí, že má akúsi podpísanú dohodu, aby potom sa veľmi rýchlo ukázalo, že namiesto toho je to iba akýsi zápis, ktorý má svedčiť o akejsi stabilite. Takže, vážený pán kolega, ja by som bol veľmi rád, aby naozaj ľudia verili, že lekár môže vyšetrovať bez tučnej obálky a na školu sa dá dostať bez úplatku, ale strana, ktorá klame svojich vlastných voličov, ich o tom celkom určite nepresvedčí. Ďakujem pekne.
Matovič, Igor, poslanec NR SR (2015-04-24):
Tono, ja ti zopakujem. Čiže možno vtedy si bol moc mladý, ale bolo to v roku 2002. Najprv Fico zobral čierne prachy od kamaráta Širokého a ostatných zbohatlíkov, ktorí financujú SMER. Za toto každý jeden z nich si sem mohol dosadiť svojich vlastných otrokov. Do parlamentu alebo priamo do vedenia SMER-u. Je verejným tajomstvom, že otrokom Juraja Širokého bol Pavol Paška, ktorý za neho robil v politike a cez SMER špinavú robotu a dohadzoval kšefty. Následne potom, keď Fico získal moc a SMER získal moc, dohodili ste Širokému za 3 mld. eur štátnych zákaziek. Potom prišla Radičovej vláda s ministrom Figeľom, ktorá si podľa vás dovolila nehoráznosť a zrušila váš špinavý kšeft PPP diaľnic pri Žiline, kde ste išli okradnúť Slovenskú republiku, to znamená všetkých občanov Slovenskej republiky, o minimálne 10 mld. eur, o čo tieto diaľnice boli predražené. Som hrdý na to, že som bol osobne prosiť Jána Figeľa, aby tú odvahu nabral, a on ju nabral a urobil to. Keď sa to prevalilo, Robert Fico zareagoval svojou pamätnou vetou: „Čo my s tým máme, veď Váhostav je súkromná firma.“ Keď zistil, a dali ste si urobiť prieskum, ktorý si pravidelne robíte v takýchto veciach, že to neustojíte, že vám to nikto neverí, tak Robert Fico si našiel Radičovú a na ňu ukazoval prstom, to je ona vinná, lebo ona spôsobila lacné diaľnice. Keď ste si znova urobili prieskum a znova ste zistili, že ľudia vám to neuveria, ste si povedali, že prstom ukážete na Figeľa, tak ste ukázali a znova tvrdíte rovnakú hlúposť. Popritom idete spáchať obludný podvod, kedy prinútite vlastne všetkých ľudí, 3,5 mil. ľudí, ktorí majú účty v bankách, aby sa vyskladali na to, aby zaplatili dlhy za osobného priateľa Juraja Širokého, dnešného oslávenca.
Figeľ, Ján, podpredseda NR SR (2013-05-17):
Nech sa páči, Martin Fecko.
Rosová, Tatiana, poslankyňa NR SR (2010-10-15):
Ďakujem pekne, pán predsedajúci. A chcem zároveň veľmi pekne poďakovať aj pánovi kolegovi Osuskému za jeho naozaj krásne a komplexné vystúpenie. Ťažko už k nemu niečo dodať. Možno predsa len k niektorým nosným témam. Pokiaľ ide o slobodu výberu anglického jazyka ako vyučovacieho predmetu, myslím si, že debatovať o tom v kontexte slobody jednotlivca má asi taký zmysel ako debatovať o povinnej školskej dochádzke. Jednoducho je to predmet ako každý iný. Nik nehovorí o tom, že by sme nemali učiť deti písať, počítať. Takže ja to radím medzi presne rovnaké rozhodnutia. Presne takéto opatrenie prijali mnohé krajiny Európskej únie aj také, ktoré si slobodu ctia omnoho dlhšie a omnoho jednoznačnejšie, ako je to u nás, ale medzi iným už spomínané Taliansko, kde sa učí povinne angličtina už od prvého ročníka. Pokiaľ ide o tému sliepky a vajca, či treba mať najprv kvalitných učiteľov a potom začať učiť angličtinu, alebo naopak, myslím si, že to nie je taká zapeklitá otázka. Tak ako už zaznelo, pokiaľ to raz nebude pravidlom, tak sa ku kvalite nedopracujeme. A keby sme mali trvať na kvalite, museli by sme zrušiť aj veľkú časť dnešného vyučovania, a nielen anglického jazyka. V každom prípade, aj keby nemalo byť všetko vyučovanie angličtiny dokonalé, tak ako ani nie je, tak ako ani nebolo v časoch, keď sme sa my učili angličtinu, aj tak má zmysel. Pretože každý, kto akokoľvek aspoň čiastočne mal možnosť priblížiť, zblížiť sa s týmto jazykom, bol a je vždy vo výhode oproti tým, ktorí takúto možnosť nemali. Čo sa týka vôle alebo nevôle dnešných detí, o to by som sa vôbec netrápila. Totižto na rozdiel od povedzme tej ruštiny, ktorú my sme sa naozaj s veľkou vôľou... (Prerušenie vystúpenia časomerom.)
Maďarič, Marek, minister kultúry SR (2012-08-09):
Ďakujem pekne za slovo. Vážený pán poslanec, dovoľte mi, aby som vám rovnako sprostredkoval odpoveď pána ministra Čaploviča. Nepovažujem v súčasnosti za dôležité posilňovať Akreditačnú komisiu o členov, ktorí nepôsobia v slovenskom prostredí. Ako asi viete, koncom augusta sa končí funkčné obdobie siedmim členom Akreditačnej komisie a už som predložil orgánom reprezentácie vysokých škôl návrh siedmich nových členov. Pri ich výbere som neprihliadal na to, či sú alebo nie sú zo zahraničia, čo nie je rozhodujúce. Je potrebné však povedať, že tak ako člen zo zahraničia nemusí naplniť naše očakávania, tak akademik, ktorý pôsobí v slovenskom vysokom školstve, ale má medzinárodnú skúsenosť v oblasti vzdelávania a vedy, vie objektívne posúdiť a zhodnotiť žiadosti vysokých škôl a na základe toho odporučiť ministrovi, ako má o konkrétnej žiadosti vysokej školy rozhodnúť. Nepopieram, že členovia Akreditačnej komisie bez lokálnych väzieb majú svoje opodstatnenia, ale súčasne by som si nedovolil tvrdiť, že v Slovenskej republike nenájdeme dostatok kvalitných odborníkov na členstvo v Akreditačnej komisii. V najbližšej dobe predložím uvedené návrhy na nových členov vláde Slovenskej republiky. Aj po ich prípadnom vymenovaní bude mať avšak Akreditačná komisia dvoch odborníkov zo zahraničia, ktorí v nej už pôsobia. Ďakujem, pani podpredsedníčka, skončil som.
B. Bugár, podpredseda NR SR: (2004-02-04):
(Hlasovanie.) Prítomných 135 poslancov, hlasovalo za 135 poslancov. Konštatujem, že tieto body zo spoločnej správy sme schválili. Nech sa páči. B. Opaterný, poslanec: Ďalej budeme hlasovať o bodoch 6 a 9 zo spoločnej správy, s odporúčaním gestorského výboru neschváliť.
Drábiková, Lucia, poslankyňa NR SR (2021-06-17):
Pán predsedajúci, dajte, prosím, hlasovať o návrhu uznesenia v znení, ako je uvedené v materiáli k tlači 548.
Figeľ, Ján, podpredseda NR SR (2013-11-26):
Nech sa páči, s reakciou Ľudovít Kaník.
Počiatek, Ján, minister dopravy, výstavby a regionálneho rozvoja SR (2015-06-16):
Ďakujem za slovo. Vážená pani predsedajúca, vážené dámy, vážení páni, na dnešné rokovanie predkladám návrh zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania. Návrh na zmenu a doplnenie zákona rieši niekoľko vecných úprav, a to: – zosúladenie ustanovení zákona so zmenenými podmienkami pri využívaní európskych, štrukturálnych a investičných fondov v novom programovom období, – zavedenie možnosti podpory pre obstaranie nájomných bytov stavebnými úpravami bytov, ktoré mestá a obce získali prevodom z majetku štátu a v správe Ministerstva obrany Slovenskej republiky. Návrh reaguje na meniace sa tepelno-technické požiadavky kladené na bytové budovy a navrhuje sa aj zavedenie motivačného stimulu pre dosahovanie lepších tepelno-technických parametrov pri bytových budovách, ktorý by mal byť nastavený v závislosti na dosiahnutých lepších tepelno-technických parametroch bytových budov, pričom maximálne zníženie istiny úveru by nemalo presiahnuť 15 %. Ďakujem.
Lehotský, Tomáš, poslanec NR SR (2023-06-27):
Ďakujem veľmi pekne. Mňa mrzí, a to nie akože ani vtip, ani pokus o zosmiešnenie, ale že tá debata sa nakoniec vždycky skĺzne k penisom a vagínam a ja mám pocit, že ste sa príliš veľmi upäli na tú sexuálnu výchovu. Ja som aj v tej rozprave v zásade sa sexuálnej výchovy ani nedotkol, a preto som sa vlastne aj pýtal Riša, že, že či to bol teda úmysel alebo zámer, pretože v tom zákone sa hovorí aj o sexuálnej výchove, ale to, čo považujem ja za oveľa, oveľa dôležitejšie je, že na základe toho náboženského alebo filozofického presvedčenia rodič môže odmietnuť akúkoľvek aj inú oblasť vzdelávania. A, Jožo, keď si hovoril, Pročko, nie je tu, keď si hovoril, teda že čo mi tak vadí tá sexuálna výchova, že veď jadrovú fyziku budú učiť tí učitelia, no podľa tohto zákona aj nie, pretože ja keď si poviem, že som rodič, ktorý vyznáva napríklad tie filozofické smery, o ktorých som hovoril, tak ja som proti akémukoľvek pokroku, tak moje dieťa nebude prítomné na vyučovaní a nemusí byť prítomné na vyučovaní v zásade čohokoľvek, čo sa mi na základe len tohto nebude páčiť. Nebavíme sa o sexuálnej výchove, bavíme sa aj o matematike, fyzike, biológii a tak ďalej. Strašne veľa sa tu hovorí o, o tom, ako má rodič právo vychovávať svoje dieťa tak, ako uzná za vhodné, veľmi málo sa hovorí, alebo vôbec som tu nepočul o tom, na čo má právo to dieťa. Veď to dieťa, rozumiem tomu, že do osemnástich nie je uznané na všetky právne úkony, ale to dieťa predsa je fyzická osoba s vlastným názorom, s vlastnou možnosťou v budúcnosti a s vlastnou slobodou. Rodič mu ide zakazovať, čo sa má učiť na matematike, biológii a aj na sexuálnej výchove. Kde je tá sloboda toho.... (Prerušenie vystúpenia časomerom.)
Bugár, Béla, podpredseda NR SR (2016-05-18):
Prezentujme sa a hlasujme o návrhu pána poslanca Beblavého. (Hlasovanie.) Prítomných 144 poslancov, za 51, proti 51, zdržalo sa 42 poslancov. Konštatujem, že tento návrh prijatý nebol. Nasleduje teraz hlasovanie o návrhu uznesenia k správe verejného ochrancu práv za obdobie 2015 (tlač 22). Dávam slovo spoločnej spravodajkyni, predsedníčke výboru pre ľudské práva a národnostné menšiny pani poslankyni Erike Jurinovej. Nech sa páči, môžte uvádzať hlasovanie. (Hlasovanie o návrhu uznesenia k Správe verejného ochrancu práv podľa § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov za obdobie roka 2015 , tlač 22.)
Jurinová, Erika, podpredsedníčka NR SR (2012-06-20):
Ďakujem pekne pánovi poslancovi Hudackému. Prosím prihlásiť sa s faktickými poznámkami. Neboli prijaté žiadne možnosti. Uzatváram možnosť teda prihlásiť sa s faktickou poznámkou. Boli vyčerpané všetky možnosti písomných prihlásení, takže, prosím, prihláste sa ústne do rozpravy. Uzatváram možnosť prihlásiť sa. Požiadal o vystúpenie pán minister financií.
Grausová, Natália, poslankyňa NR SR (2018-05-28):
Ďakujem pekne. Janko, spomínal si a chcem sa toho dotknúť, človeka, teda v podstate ani neviem, či človeka, ale v mojom, pre mňa jednu úbohú kreatúru, ktorá sa volá Michal Havran. A je tragédiou, že takéto indivíduá ako Havran majú dovolené chodiť po školách naprieč Slovenskom a tam klamať deti a vymývať im mozgy. A ďalej je tragédiou, že také indivíduum a jemu podobní majú priestor v televízii, ktorá si hovorí verejnoprávna televízia a na ktorú občania Slovenskej republiky platia koncesionárske poplatky. To je tiež tragédia. A ja verím, okrem toho chcem veriť, že napriek tomu, že ako štvú médiá proti nám a proti tomuto návrhu zákona, ja verím, že sa nájde v tejto Národnej rade dostatok poslancov, ktorí budú mať to svedomie a tú česť a zahlasujú napriek tomu, že sú bombardovaní, že budú lynčovaní zo strany médií, napriek tomu že zahlasujú za tento návrh zákona. Verím tomu, že to nejakým spôsobom zvládnu. Ďakujem.
Pivková, Alexandra, poslankyňa NR SR (2022-05-19):
Dobre. Odôvodnenie je nám všetkým jasné. Jedná sa o dopytovo orientované projekty a podmienky v rámci zmluvy sú vlastne v odôvodnení, ktoré si viete ešte dohľadať. Takže myslím si, že je to veľká pomoc nielen pre samosprávy, ale je to veľká pomoc aj pre všetky subjekty, ktoré čerpajú NFP a tie dodatočné náklady, ktoré sa vlastne riešia, tak týmto zákonom a týmto pozmeňujúcim vieme takýmto spôsobom pomôcť všetkým subjektom pri čerpaní NFP. Ďakujem pekne.
Bugár, Béla, podpredseda NR SR (2016-09-22):
Ďakujem pekne. Otváram rozpravu o tomto bode programu. Pýtam sa, či sa hlási niekto do rozpravy. Nie. Vyhlasujem rozpravu za skončenú. Predpokladám, pán navrhovateľ, že nechcete ešte raz vystúpiť, takže prerušujem rokovanie o tomto bode programu. A teraz budeme pokračovať posledným bodom pred teda návrhom na odvolanie premiéra, lebo to je posledný bod, a to je návrh poslancov Národnej rady Eugena Jurzycu, Petra Osuského a Jany Cigánikovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. (tlač 218). Pán poslanec Jurzyca, nech sa páči, ako navrhovateľ máte slovo. (Rokovanie o návrhu poslancov Národnej rady Slovenskej republiky Eugena Jurzycu, Petra Osuského a Jany Cigánikovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015
Z. z. , tlač 218.)
Figeľ, Ján, podpredseda NR SR (2013-02-05):
S reakciou na faktické poznámky pán Štefan Kuffa.
Drábiková, Lucia, poslankyňa NR SR (2022-10-04):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Pfundtner, Edita, poslankyňa NR SR (2015-02-11):
Ďakujem, pán predseda. V zlúčenej rozprave vystúpili dvaja poslanci. Nebol podaný žiadny návrh, preto, prosím, aby ste dali hlasovať o tom, že Národná rada prerokuje návrh zákona v druhom čítaní.
Holečková, Martina, poslankyňa NR SR (2024-05-22):
Ďakujem ja veľmi pekne za faktické poznámky. Budem, budem veľmi, veľmi stručná. Naozaj súhlasím s tým, čo povedal kolega, že mali by sme ako politici pristupovať zodpovedne a naozaj by sa takéto zásadné veci nemali meniť s každou politickou garnitúrou. A naozaj ako sa hovorí, že zákony sa robia pre zlé obdobie, na toto by sme mali pamätať a nie si ich prispôsobovať sami sebe. Na záver chcem len povedať, že celý klub KDH stojí pri RTVS-ke a veríme, že napriek možno pánovi Pročkovi, ktorý, ktorý to tu povedal, verím, že ešte medzi koaličnými poslancami sa tí traja-štyria nájdu, ktorí, ktorí svoje rozhodnutie prehodnotia. Ďakujem veľmi pekne.
Nemec, Richard, poslanec NR SR (2022-05-19):
Ďakujem, pán predsedajúci. Marián, ty si spomenul, že máme desať percent na, v chudobe rodín a ja sa ťa chcem spýtať, my nemáme presné čísla, ktorí tam spejú do tej chudoby, tie rodiny s deťmi. To je ten najväčší problém v tej sociálnej politike, ktorú nevieme tie čísla presne verifikovať. Potom si tu spomenul, že málo dialógu. Len ja čo viem od pána ministra, koľkokrát bol u vás v Zelenom dome a rozprával sa o daňovo-odvodovej revolúcii a presne tento sociálny balíček vám vysvetľoval. Ste ďalší kritici voľnočasových poukazov, ktoré je z vašej dielne. Na sekcii športu na ministerstve školstva sú prichystané WatsAppy, ktoré presne, presne kopírujú túto pomoc. Namiesto toho, aby ste sa za tú dobu chceli dohodnúť, ste sa nedohodli. To je, si myslím, že vaša chyba. A odchod detí už na stredných školách do zahraničia, máte rezort ministerstva školstva, tak treba s tým rýchle niečo robiť. Ďakujem.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 147 poslancov, za 99, proti 12, zdržalo sa 36. Konštatujem, že sme tento návrh schválili. Pristúpime k hlasovaniu o návrhu uznesenia k návrhu na určenie ozbrojených síl Slovenskej republiky na plnenie úloh na území Slovenskej republiky v rámci mnohonárodnostnej bojovej skupiny NATO , tlač 1103. Prosím spoločného spravodajcu z výboru pre obranu a bezpečnosť poslanca Marcela Mihálika, aby hlasovanie uviedol.
V. Veteška, podpredseda NR SR: (2005-03-15):
Ľ. Navrátilová, poslankyňa: Ďakujem za slovo. Pán kolega Cabaj, ja oceňujem vašu snahu, aby sa urobil poriadok na uvoľnených miestach v poslaneckej snemovni, ale chcem vám pripomenúť jeden okamih, keď ste hlasovali úplne opačne. My sme podávali návrh, aby sa váha preferenčných hlasov zvyšovala. Vy ste vtedy, pokiaľ si dobre pamätám, povedali, že strany musia mať dostatočný priestor na to, aby dosadzovali odborníkov do parlamentu. A preto dnes, keď hovoríte o tom, že my sme postupovali morálne a druhý postupuje nemorálne, tak ma to veľmi prekvapuje. A chcem vás vyzvať, aby ste pri budúcom hlasovaní o tom, aké silné majú byť preferenčné hlasy v mene tohto vystúpenia hlasovali za. Ďakujem.
Grendel, Gábor, podpredseda NR SR (2021-12-02):
Prezentujme sa a hlasujme. (Hlasovanie.) Prítomných 143 poslancov, za 103, proti 7, zdržalo sa 33, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru ako aj lehoty na jeho prerokovanie.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 142 poslancov, za 95, proti 4, zdržalo sa 43. Konštatujem, že sme tento návrh schválili. Pani poslankyne, páni poslanci, keďže sme odhlasovali v prvom čítaní návrhy zákonov, o ktorých rokujeme v skrátenom legislatívnom konaní, chcem vás požiadať o odsúhlasenie termínov prerokovania v druhom čítaní. Navrhujem, aby sme tieto návrhy zákonov, tlače 1332 a 1338, prerokovali 21. 12., teda zajtra o deviatej hodine. Je prosím všeobecný súhlas? Áno. (Súhlasná reakcia z pléna.) Dobre. Konštatujem, že sme určili termín prerokovania týchto návrhov zákonov. Zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhoch zákonov v druhom čítaní rokovať na schôdzi Národnej rady tak, ako sme si určili. Teraz prerušujem rokovanie do osemnástej, kedy budeme hlasovať o všetkých ostatných návrhoch zákonov, ktoré sme mali odhlasovať teraz o sedemnástej, ale na 17.45 h zvolávam grémium. Ďakujem pekne. Pardon, s procedurálnym pán poslanec Viskupič.
M. Číž, podpredseda NR SR: (2009-06-16):
Vážené kolegyne, kolegovia prerušujem rokovanie o tomto bode programu. Máme ešte 13 minút schváleného rokovacieho času, takže nasleduje prvé čítanie o vládnom  návrhu zákona, ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva , parlamentná tlač č. 1108, návrh na pridelenie výborom je v rozhodnutí predsedu číslo 1132. Slovo má pán minister dopravy, pôšt a telekomunikácií Ľubomír Vážny a uvedie tento návrh zákona. Pán minister, poprosím snáď ešte minútu vzhľadom na meniace sa pomery v parlamente, minútku poprosím. Aj pánov poslancov poprosím urýchliť, aby sme ešte stihli úvodné a spravodajské reči, aby sme kontinuálne pokračovali v tomto bode. (Ruch v sále.) Takže poprosím pánov poslancov o pokoj v sále a zaujatie miesta v poslaneckých laviciach, alebo opustenie sály prípadne a slovo má pán minister.
Bugár, Béla, podpredseda NR SR (2017-03-22):
Ďakujem pekne. Otváram rozpravu a pýtam sa, či sa hlási niekto do rozpravy ústne. Pán poslanec Galko, končím možnosť sa prihlásiť do rozpravy. Predpokladám, že za dve minúty asi to nestihnete. (Reakcia z pléna.) Nech sa páči. (Reakcia z pléna.) Dobre, je všeobecný súhlas, aby sme tento bod dokončili? Áno, ďakujem pekne. Nech sa páči, pán poslanec, máte slovo.
P. Hrušovský, predseda NR SR: (2004-05-26):
(Hlasovanie.) 138 prítomných, 63 za návrh, 49 proti, 25 sa zdržalo, 1 nehlasoval. Návrh sme neschválili. Nech sa páči.
Laurenčík, Milan, podpredseda NR SR (2021-10-06):
Prosím, prezentujme sa a hlasujme o pozmeňujúcom návrhu pána poslanca Čekovského. (Hlasovanie.) Prítomných 100, za 81, proti 15, zdržali sa 3, nehlasoval 1. Konštatujem, že pozmeňujúci návrh pána poslanca Čekovského sme schválili. Nech sa páči, ďalšie návrhy.
D. Lipšic, podpredseda vlády a minister spravodlivosti SR: (2005-03-21):
Dve poznámky, ktoré ste povedali k väzenstvu a k súdom. Pri väzenstve je to práve teraz...,
Glváč, Martin, podpredseda NR SR (2019-05-14):
Pán poslanec Kotleba.
Kotleba, Marian, poslanec NR SR (2021-12-07):
Ďakujem, pán predseda. To isté, chcem informovať o stanovisku poslaneckého klubu Ľudovej strany Naše Slovensko. My tento návrh v súčasnej podobe považujeme za absolútne neférový, absolútne neetický a hlavne diskriminačný voči ostatným dôchodcom, voči ostatným občanom 60 plus v rámci Slovenskej republiky. Nie je totiž možné, aby na základe ich vnútorného presvedčenia, že odmietajú vakcínu, za ktorú neručí nielen vláda, ale ani žiaden z výrobcov týchto vakcín, prišli jednoducho o peniaze, ktoré ostatným občanom 60 plus vláda chce v tomto návrhu priklepnúť. Pán predseda, považujeme za potrebné zdôrazniť, že na stole mal byť návrh, ktorý by nejakým spôsobom vyrovnával deficit, ktorý vláda vytvára vo vzťahu ku všetkým občanom tejto vekovej kategórie. A potom, keď chcete motivovať, motivovať ďalšie skupiny ľudí, tak, prosím, nech sa páči, ale nemôže to byť na úkor diskriminácie slušných ľudí od 60 rokov, ktorí sa ničím voči zákonu ani voči štátu neprevinili, ale majú v očiach vlády len tú jedinú vinu, že odmietajú neoverené, nebezpečné a nikým neručené vakcíny. Ďakujem pekne. Preto musíme hlasovať proti.
Zajac, Pavol, poslanec NR SR (2015-06-16):
Vážený pán kolega Hudacký, chcel by som z vášho vystúpenia zvýrazniť tú časť, keď ste hovorili o § 30 ods. 4, a to keď sa má vymedziť obytné územie pre skupiny obyvateľov, kde sa nachádza urbanistická koncentrácia marginalizovaných skupín obyvateľov. Podľa ďalšieho § 46 bude toto dôvodom aj na vyvlastnenie. Čiže tam, kde bude koncentrácia, ešte raz to zopakujem, urbanistická koncentrácia marginalizovaných skupín obyvateľov, tam bude podľa § 46 aj dôvodom na vyvlastnenie tohto územia. Dámy a páni, viete, kto bude rozhodovať o tom, že kde je tá koncentrácia tohto obyvateľstva? Vláda. Podľa § 142 ods. 2 vláda ustanoví nariadením zoznam obcí, na ktorých území je urbanistická koncentrácia marginalizovaných skupín obyvateľov. Dámy a páni, ja som za to, aby sa rozšírilo územie tam, kde je to potrebné, ale myslím si, že o tom majú rozhodovať obyvatelia tohto územia, obyvatelia tej obce, volení zástupcovia občanov v tej obci, samospráva. To znamená, v územnom pláne, tam, kde je to potrebné, nech si to, takéto územie rozšíria. Ale nech to schvaľujú poslanci, nech sa môžu k tomu vyjadriť obyvatelia, na zhromaždeniach obyvateľov k územným plánom sú bežné takéto stretnutia obyvateľov, aby oni sa o tom vyjadrili a nie vláda. Vláda z Bratislavy rozhodne o tom, že v obci XY je takáto skupina obyvateľov a na základe toho sa bude musieť rozšíriť to územie a na základe toho sa bude vyvlastňovať? Veľmi dobre, že inštitút vyvlastňovania je veľmi citlivý a aj zneužiteľný. Takže nesúhlasím s tým, aby o tom... (Prerušenie vystúpenia časomerom.)
Grendel, Gábor, podpredseda NR SR (2022-03-22):
Reakcia na faktické poznámky. Pán poslanec Habánik, nech sa páči.
Osuský, Peter, poslanec NR SR (2015-06-19):
Ďakujem, pani predsedajúca. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vášáryová, Magdaléna, poslankyňa NR SR (2015-06-16):
Ďakujem. Pán predseda, ja by som žiadala, aby ste zaradili na toto rokovanie, alebo aspoň povedali, kedy zaradíte na rokovanie mimoriadnu správu verejného ochrancu práv o skutočnostiach nasvedčujúcich závažnému porušeniu základných práv a slobôd konaním niektorých orgánov, ktorá bola doručená parlamentu ombudsmankou ešte v auguste 2013 a doteraz ju plénum ignorovalo. Takže chcela som len upozorniť, že máte niekde v šuplíkoch takúto správu a bolo by dobré, keby sme ju prerokovali. Je čím ďalej, tým viacej aktuálna. A druhá, znovu by som chcela požiadať, aby na nasledujúcu schôdzu prišiel pán minister kultúry a predložil správu o Matici slovenskej. Keď som to žiadala minule, poslanci SMER-u hlasovali proti tomu, ale medzitým musí Matica vrátiť 150-tis. eur kvôli spackanej digi... (Prerušenie vystúpenia časomerom.)
Pellegrini, Peter, predseda NR SR (2015-11-10):
Prezentujme sa a hlasujme o tom, že prerokujeme tento návrh v treťom čítaní ihneď. (Hlasovanie.) Prítomných 127 poslancov, za hlasovalo 79 poslancov, zdržalo sa 48. Konštatujem, že sme v treťom čítaní . Otváram rozpravu. Končím možnosť prihlásiť sa do rozpravy a vyhlasujem ju za skončenú. Pán spravodajca.
Laššáková, Jana, podpredsedníčka NR SR (2014-05-28):
Pán poslanec Simon, nech sa páči.
Remiášová, Anna, poslankyňa NR SR (2020-11-04):
Pán predsedajúci, hlasovali sme o všetkých pozmeňujúcich návrhoch. Dajte, prosím, hlasovať o tom, že Národná rada prerokuje návrh zákona v treťom čítaní ihneď.
Bagačka, Michal, poslanec NR SR (2017-04-07):
Z trinástich dvaja. (Reakcia z pléna.) Ja mám takú informáciu. (Reakcia z pléna.) Ešte teda dokončím. Siedmi z trinástich hlasovali za začatie konania voči Čistému dňu, áno, začatie konania. To znamená, nie, ako sa prezentuje, že oni boli proti akreditácii, teda aby bola Čistému dňu zobratá akreditácia. A dvaja potom odišli na záver. (Reakcia z pléna.) Odporúčajú, no jasné.
T. Cabaj, podpredseda NR SR: (2009-12-02):
To bol posledný prihlásený do rozpravy písomne. Panie poslankyne, poslanci, teraz je možnosť prihlásiť sa do rozpravy ústne. Kto má záujem sa prihlásiť do rozpravy ústne? Nikto. Končím možnosť prihlásiť sa do rozpravy. Zároveň vyhlasujem rozpravu za skončenú. Chce navrhovateľ zaujať stanovisko k rozprave? Nech sa páči.
Kollár, Boris, predseda NR SR (2023-02-14):
Prosím pekne, poďme k procedurálnemu návrhu. Dobre? Ďalej, pán poslanec Taraba, nech sa páči.
Hrnko, Anton, poslanec NR SR (2018-05-23):
Ďakujem, pán predsedajúci. Chcel by som pripomenúť poslancom, členom výboru pre obranu a bezpečnosť, že začíname výbor o 12.00 hod. v zasadačnej mie..., zasadačke výboru. Ďakujem.
Laurenčík, Milan, podpredseda NR SR (2022-06-17):
Pani poslankyňa, chcete reagovať na faktickú poznámku? Nie. Takže v rozprave teraz vystúpi pani poslankyňa Jana Žitňanská a pripraví sa pán poslanec Dominik Drdul. Nech sa páči.
Hrnčiar, Andrej, podpredseda NR SR (2018-09-20):
Pán poslanec Bastrnák tu nie je. Pani poslankyňa Šebová.
Šíbl, Jaromír, poslanec NR SR (2022-09-30):
Ďakujem. No nehovorím to často pri návrhoch kolegov z opozície, ale tomuto návrhu z hľadiska verejného záujmu, či už ide o ochranu poľnohospodárskych plodín, ochranu lesov alebo ochranu prírody, prakticky nemám čo vytknúť, takže môžem len konštatovať, že tento návrh má reálnu šancu, že by mohlo dôjsť k dohode naprieč politickým spektrom, ktoré je tu v parlamente. Uvidíme, ako to dopadne.
Hajko, Jozef, poslanec NR SR (2023-11-14):
Ďakujem za slovo. Pán Richter spomínal politiku KDH v oblasti dôchodkov. Ja to trošku spresním. KDH nie je nejakým veľkým priaznivcom 13. dôchodkov, ale skôr za spravodlivých dvanásť dôchodkov. To znamená také valorizovanie dôchodkov, aby boli tie dôchodky, samozrejme, pre dôchodcov dostatočné a na druhej strane tak, aby to umožnili aj verejné financie. V takomto prípade, ak by sme išli týmto smerom, tak nevedieme diskusiu ako dnes o tom, že koľko dáme dôchodcom na 13. plat, či im priplatíme nejakých 150 eur všetkým navyše. Jednoducho bolo by to o tých dvanástich dôchodkoch. A čo sa týka rodičovského dôchodku, my sme za jeho zachovanie, pretože tam sú tri hlavné dôvody: vedie k medzigeneračnej solidarite, ktorá je veľmi dôležitá, prispieva k tomu, že nám vyrastajú noví ľudia, ktorí pacujú a platia odvody, a tretia vec, z dlhodobého hľadiska je tento systém priaznivý pre udržateľnosť dôchodkového systému.
P. Paška, predseda NR SR: (2008-03-26):
(Hlasovanie.) 130 prítomných, nikto nebol za, 115 proti, 13 sa zdržalo, 2 nehlasovali. Čiže tento návrh, ktorý predložil výbor, sme neprijali a teraz budeme, pani spravodajkyňa, hlasovať o návrhu uznesenia, ako ho predniesol pán navrhovateľ, pán poslanec Abrhan.
Bugár, Béla, podpredseda NR SR (2010-12-14):
Pán spravodajca, perfektné. (Potlesk.) Zaslúžite si potlesk. Ďakujem. A otváram rozpravu. Pýtam sa, či sa hlási niekto do rozpravy. Nie. Ďakujem pekne. Budeme pokračovať v rokovaní posledným bodom programu a to je druhé a tretie čítanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou, ktorou sa mení a dopĺňa Zmluva medzi Slovenskou republikou a Českou republikou o spoločnej štátnej hranici zo 4. januára 1996 . Vládny návrh má parlamentnú tlač 161. Pán minister vnútra, nech sa páči.
P. Hrušovský, predseda NR SR: (2004-09-22):
Prosím. Ľ. Navrátilová, poslankyňa: Pán predseda, dajte, prosím, hlasovať o 1. návrhu pána poslanca Muňka.
Hrnčiar, Andrej, podpredseda NR SR (2016-11-29):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 24 programu. Je to druhé čítanie o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania, tlač 253. Prosím spoločnú spravodajkyňu z výboru pre vzdelávanie, vedu, mládež a šport poslankyňu Cséfalvayovú, aby uvádzala hlasovanie. Najskôr budeme hlasovať o návrhoch zo spoločnej správy výborov. Ešte pred tým, ako som začal uvádzať hlasovanie, sa prihlásila pani poslankyňa Remišová s procedurálnym návrhom. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov a ktorým sa mení zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 253.)